《夜游宫 偕董琴南、费新桥两同年泛舟西湖，时琴南赴云南任，新桥亦将入都》
清代·周之琦

一棹停云乍合。况胜赏、韶春时节。有约逋梅须共折。

鹤巢边，冷清清，千片雪。

绿醑兰言接。胜尺素、遥传天末。去燕来鸿休怅别。

指心期，但相看，湖上月。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。